b'\n_START_ARTICLE_\nItsetiivistyv\xc3\xa4 betoni\n_START_PARAGRAPH_\nItsetiivistyv\xc3\xa4ll\xc3\xa4 betonilla (it-betoni, IT-betoni, ITB) on kyky t\xc3\xa4ytt\xc3\xa4\xc3\xa4 muotit ja ymp\xc3\xa4r\xc3\xb6id\xc3\xa4 raudoitus ilman mekaanista tiivistyst\xc3\xa4. Iitsetiivistyv\xc3\xa4 betoni poikkeaa nimenomaan muokkautuvuudellaan tavanomaisesta betonista. Itsetiivistyv\xc3\xa4 betoni on yleisnimitys vastaavasti kuin t\xc3\xa4rytt\xc3\xa4m\xc3\xa4ll\xc3\xa4 tiivistet\xc3\xa4v\xc3\xa4 betoni._NEWLINE_It-betonin koostumus eroaa tavanomaisesta betonista tietyilt\xc3\xa4 osin kuten hienoainesm\xc3\xa4\xc3\xa4r\xc3\xa4n ja k\xc3\xa4ytett\xc3\xa4v\xc3\xa4n tehokkaan niin kutsutun kolmannen sukupolven notkistimen osalta. T\xc3\xa4ll\xc3\xa4 perusteella ITB:n ominaisuuksista voidaan puhua yleisell\xc3\xa4 tasolla. Kuitenkaan ei it-betonia voida luokitella kaikilta ominaisuuksiltaan tietylle rajatulle alueelle. Sen kaikki ominaisuudet ovat suhteessa koostumukseen vastaavasti kuin tavanomaisenkin betonin ominaisuudet._NEWLINE_Itsetiivistyv\xc3\xa4ss\xc3\xa4 betonissa k\xc3\xa4ytett\xc3\xa4v\xc3\xa4 lis\xc3\xa4hienoaines voi olla reaktiivista kuten sementti ja lentotuhka tai reagoimatonta jauhemateriaalia. It-betonimassan viskositeettiominaisuuksia voidaan muuttaa my\xc3\xb6s erityisell\xc3\xa4 lis\xc3\xa4aineella, niin kutsutulla stabilaattorilla.'